alexandrainst/scandi-wiki huggingface dataset:
Torfusamtökin

Torfusamtökin eru félag sem berst fyrir húsvernd og auknum skilningi á gildi byggingararfleifðar Íslands fyrir umhverfi og mannlíf.

Saga
Samtökin voru stofnuð á fjölmennum fundi í Sigtúni 1. desember 1972 í þeim tilgangi að knýja á um verndun Bernhöftstorfunnar, húsalengju ofan við Ingólfsbrekku milli Lækjargötu og Skólastrætis í miðborg Reykjavíkur. Þá hafði í nokkur ár staðið til að rífa húsin til að rýma fyrir nýrri stjórnarráðsbyggingu. Helsti hvatinn að stofnun samtakanna kom frá Arkitektafélagi Íslands, Bandalagi íslenskra listamanna og ungliðahreyfingum stjórnmálaflokka. Þór Magnússon, þjóðminjavörður og Páll Líndal, borgarlögmaður, voru meðal þeirra sem fluttu ávörp á útifundinum 1972 sem leiddi til stofnunar samtakanna. Árið eftir tók hópur sig til og málaði húsin til að sýna fram á hversu mikil prýði væri að þeim ef þau væru gerð upp. Árið 1977 gaus upp eldur í hluta af húsunum nær Bankastræti og brunnu sum þeirra til grunna. Tveimur árum síðar féllst Ragnar Arnalds þáverandi menntamálaráðherra á að friða húsalengjuna og Vilmundur Gylfason, nýr menntamálaráðherra, gerði samning við Torfusamtökin sama ár um leigu á húsunum til 12 ára gegn því að þau ábyrgðust þau og stæðu fyrir endurreisn þeirra. Snemma árs 1980 hófst endurreisn gömlu húsanna og gerð nýbygginga í stað þeirra húsa sem brunnu á vegum Torfusamtakanna. Samtökin höfðu umsjón með húsunum til 1985 þegar sjálfseignarstofnunin Minjavernd var stofnuð með aðkomu samtakanna, Þjóðminjasafnsins og fjármálaráðuneytis. Eftir 1985 var hlutverk Torfusamtakanna, auk aðildar að Minjavernd, einkum margs konar fræðslustarfsemi, svo sem með bókaútgáfu, ráðstefnuhaldi og baráttu fyrir sjónarmiðum húsfriðunar. Árið 2000 var Minjavernd breytt í hlutafélag og áttu Torfusamtökin þá ekki lengur beina aðild að félaginu. Formenn Torfusamtakanna frá upphafi hafa verið Guðrún Jónsdóttir 1972-1980, Þorsteinn Bergsson 1980-1982, Hallgrímur Guðmundsson 1982-1985, Hjörleifur Stefánsson 1985-1988, Guðjón Friðriksson 1988-1996, Páll V. Bjarnason 1996-2006 og Snorri Freyr Hilmarsson frá 2006.

Tenglar
 

Íslensk félagasamtök
Húsafriðun á Íslandi
Sílíkat

Sílíkat er efnasamband kísils (Si) og annars frumefnis, oftast súrefnis. Sílíkatsteindir mynda mikinn meirihluta jarðskorpunnar sem og berg annara jarðreikistjarna, tungla og smástirna í sólkerfinu.

Kísilefnasambönd

en:Silicate
fi:Silikaatti (yhdiste)
fr:Silicate
he:סיליקט
lv:Silikāti
pt:Silicato
sv:Silikat
Hægri grænir

Hægri grænir var stjórnmálaflokkur á Íslandi sem var stofnaður í 2010.

Saga Hægri grænna
Hægri grænir, flokkur fólksins var stofnaður af Guðmundi Franklín Jónssyni, Lúðvíki Lúðvíkssyni og Sveinbirni Árnasyni upp úr andstöðu þeirra og nokkurra aðgerðarsinna við Icesave samningana. Fyrir stofnun flokksins 17. júní 2010 hafði formaður flokksins Guðmundur Franklín Jónsson barist hatramlega gegn því að þjóðin borgaði ólögvarðar Icesave kröfur Breta og Hollendinga. Barátta formannsins byrjaði í mars 2009, en hann var fyrsti aðgerðasinninn sem gerði þetta að pólitísku baráttumáli. Þetta gerði hann með stofnun Facebook hóps til að hvetja forseta Íslands, Hr. Ólaf Ragnar Grímsson til dáða, nýta sér málskotsréttinn og neita að samþykkja Icesavelögin sem samþykktu greiðslur til Breta og Hollendinga. Hópurinn endaði í meira en 19.000 einstaklingum. Það má segja að flokkurinn hafi byrjað að mótast eftir þetta á meðal Facebook vina í samræðum og hugmyndin um nýjan endurreisnarflokk, flokk millistéttarinnar og smáfyrirtækja hafi kviknað. Flokk sem myndi verja einstaklingsfrelsið. 

Hægri grænir var síðan formlega stofnaður á Þingvöllum þann 17. júní 2010, og flutti formlega 9. júlí 2012 í húsnæði í gömlu Heilsuverndarstöðinni að Barónsstíg 47, 101 Reykjavík. Ekkert flokksgjald var rukkað inn og öll starfsemi var háð frjálsum framlögum. Flokkurinn fékk úthlutað listabókstafnum „G“.

Flokkurinn var lagður niður árið 2016 og gekk til liðs við Íslensku þjóðfylkinguna.

Tilvísanir 

Fyrrum íslenskir stjórnmálaflokkar
Gustav Fridolin

Per Gustav Fridolin Edward (fæddur 10. maí 1983 í Onnestad á Skáni) er sænskur stjórnmálamaður, blaðamaður, rithöfundur og kennari.
Cake Boss

Cake Boss er bandarískur raunveruleikaþáttur sem sýndur var fyrst árið 2009 á bandarísku sjónvarpstöðinni TLC. Þátturinn sýnir á bak við tjöldin í einu vinsælasta bakaríi í fylkinu New Jersey. Bakaríið heitir Carlo's Bake Shop og er fjölskyldufyrirtæki þar sem Buddy Valastro ræður ríkjum. Í þáttunum tekur Buddy að sér að gera tæknilega erfiðar kökur.

Bandarískir sjónvarpsþættir
Thomas Hoeren

Thomas Hoeren (22. ágúst 1961 í Dinslaken) er deildarforseti lagadeildar Háskólans í Münster í þýskalandi. Hann er lagalegur ráðgjafi íslenskra stjórnvalda í fjölmiðlalögum og gaf út fyrstu blöð IMMI (Icelandic Modern Media Initiative).

Tenglar 
 Website of Thomas Hoeren (University of Muenster) 
 Skýrsla til Alþingis 2010

Þýskir lögfræðingar
2. deild karla í körfuknattleik

2. deild karla er næst neðsta deild karla í körfuknattleik á Íslandi en Körfuknattleikssamband Íslands fer með málefni íþróttarinnar á Íslandi.

Í reglum deildarinnar segir: „Mótanefnd KKÍ skal útfæra keppnisfyrirkomulag í 2. deild eftir fjölda liða hverju sinni, þó þannig að eftir að riðlakeppni 2. deildar lýkur skal haldin úrslitakeppni fyrir A-lið. Ef leikið er í einum riðli skulu fjögur lið leika í úrslitakeppni, 1 við 4 og 2 við 3 í undanúrslitum, einn leik og mætast sigurvegararnir í úrslitaleik. Ef leikið er í tveimur riðlum skal leika 8 liða úrslit sem hér segir.“

Meistarasaga
 1973-1974 
 1974-1975 
 1975-1976 Laugdælir
 1976-1977  (sem ÍV)
 1977-1978 
 1978-1979 
 1979-1980 
 1980-1981 
 1981-1982 
 1982-1983 Laugdælir
 1983-1984 
 1984-1985 
 1985-1986 
 1986-1987 UÍA
 1990-1991 Keilufélag Reykjavíkur
 1991-1992 Bolungarvík
 1992-1993 ÍKÍ
 1993-1994 
 1994-1995 
 1995-1996 Stafholtstungur
 1996-1997 
 1997-1998 
 1998-1999 
 1999-2000 
 2000-2001 
 2001-2002 
 2002-2003 
 2003-2004 Drangur
 2004-2005 HHF
 2005-2006 
 2006-2007 Þróttur V.
 2007-2008 Hrunamenn
 2008-2009 
 2009-2010 Laugdælir
 2010-2011 ÍG
 2011-2012 
 2012-2013 Vængir Júpíters
 2013-2014 ÍG
 2013-2014 
 2015-2016: Leiknir Reykjavík
 2016-2017: Hrunamenn/Laugdælir
 2017-2018: Sindri
 2018-2019: Álftanes

Heimild

Tilvísanir og heimildir

Tilvísanir
Reglugerð um körfuknattleiksmót

Íslenskar körfuknattleiksdeildir
Eftirlitsstofnun EFTA

Eftirlitsstofnun EFTA (ESE eða ESA eftir ensku nafni stofnunarinnar EFTA Surveillance Authority) er stofnun á vegum Fríverslunarsamtaka Evrópu (EFTA) sem staðsett er í Brussel í Belgíu og hefur það hlutverk að fylgjast með framkvæmd samningsins um evrópska efnahagssvæðið (EES) og tryggja fullnustu EFTA-ríkjanna á honum. Aðild að stofnuninni eiga nú þau þrjú EFTA-ríki sem sem jafnframt eru aðila að EES, Ísland, Liechtenstein og Noregur.

Stofnuninni var komið á með sérstökum samningi milli EFTA-ríkjanna um stofnun eftirlitsstofnunar og dómstóls. Í eftirlitsstofnuninni sitja þrír eftirlitsfulltrúar, einn frá hverju aðildarríki. Eftirlitsfulltrúunum er þó ekki ætlað að gæta sérstaklega hagsmuna heimaríkja sinna heldur ber þeim að vera algjörlega óháðir við sín störf og taka ekki við fyrirmælum frá ríkisstjórnum eða öðrum aðilum. Hlutverk stofnunarinnar er hliðstætt eftirlitshlutverki Framkvæmdastjórnar Evrópusambandsins gagnvart Evrópusambandsríkjum og hefur stofnunin því talsverða samvinnu við framkvæmdastjórnina.

Úrræði stofnunarinnar til þess að bregðast við því sem hún telur vera brot á skyldum aðildarríkjanna samkvæmt EES-samningnum er að höfða mál fyrir EFTA-dómstólnum.

Heimildaskrá

Tenglar
 Eftirlitsstofnun EFTA
 Agreement between the EFTA states on the establishment of a surveillance authority and a court of justice

Evrópska efnahagssvæðið
Fríverslunarsamtök Evrópu
Agnetha Fältskog

Agnetha Åse Fältskog (f. 5. apríl 1950) er sænsk söngkona og tónlistarmaður. Hún öðlaðist frægð í Svíþjóð eftir útgáfu sinnar fyrstu plötu sem bar nafn hennar, Agnetha Fältskog, árið 1968 og öðlaðist alþjóðlega frægð með hljómsveitinni ABBA, sem hefur selt yfir 370 miljón platna alþjóðlega. Það er ein mesta sala sem nokkur hljómsveit hefur náð og önnur eða þriðja söluhæsta hljómsveit tónlistarsögunnar.

Tilvísanir

Heimildir 
 

Fältskog, Agnetha
Anni-Frid Lyngstad

Anni-Frid, Reuss prinsessa, greifynja af Plauen (á þýsku: Anni-Frid Prinzessin Reuss von Plauen), fædd Anni-Frid Synni Lyngstad (15. nóvember 1945 í Bjørkåsen, Ballangen í Noregi). Hún er þekktust undir nafninu Frida Lyngstad. Hún er sænsk söngkona. Hún var ein af fjórum meðlimum hljómsveitarinnar ABBA. Fædd í Noregi af norskri móður en þýskum föður, ólst samt upp í Svíþjóð, en hefur búið í Sviss frá árinu 1986.

Hún ber formlega titilinn, Her Serene Highness Princess Anni-Frid Synni Reuss, Countess of Plauen, eftir að hafa gifst prinsinum, Heinrich Ruzzo Reuss of Plauen árið 1992, en hann er þýskur prins og fyrrum erfingi House of Reuss.

Heimildir 
 

Lyngstad, Anni-Frid
Gift

Gift er fjárfestingafélag sem var stofnað árið 2007 og var upphaflega í eigu Eignarhaldsfélags Samvinnutrygginga. Félagið er talið hafa fengið lán hjá Kaupþingi september 2008 sem var hugsað til þess eins að halda gengi Kaupþings uppi.  Árið 2011 gekk Gift í gegnum nauðasamninga hjá Arion banka og þá voru 57 milljarðar króna af skuldum Giftar afskrifaðir.

Saga 
Forsaga Fjárfestingarfélagsins Giftar er að finna í Samvinnutryggingum sem voru stofnaðar árið 1946 með stofnfé úr SÍS. Árið 1989 voru Samvinnutryggingar og Brunabótafélagið sameinuð og úr varð VÍS með um 50 þúsund félaga og rúmlega eitt þúsund fyrirtæki. Árið 2003 tóku Samvinnutryggingar svo þátt í kaupum á Búnaðarbankanum sem síðar varð Kaupþing og hagnaðist félagið mjög á kaupunum.

Haustið 2007 voru Samvinnutryggingar lagðar niður en eignir og skuldir yfirfærðar í fjárfestingarfélagið Gift sem hélt áfram að fjárfesta á markaði með eignir Samvinnutrygginga en að mestu í fyrirtækjum sem tengdust stjórnendum Giftar. Þar má nefna félög sem Finnur Ingólfsson, fyrrverandi ráðherra, átti hlut í og félögum sem Þórólfur Gíslason, stjórnarformaður Giftar og kaupfélagsstjóri Kaupfélags Skagafjarðar átti í.

Tengsl við Kaupþing 
Þórólfur og Finnur urðu eigendur að Kaupþingi við einkavæðingu Búnaðarbankans.

Tilvísanir

Tenglar 
 „Áttu að slíta starfsemi Samvinnutrygginga fyrir löngu“; grein af Vísi.is 2009
 „Gift orðið einn stærsti fasteignaeigandinn úti á Granda“; grein af Dv.is 2011 
 „Gift fær nauðasamninga í stað gjaldþrots“; grein af Eyjan.pressan.is 2011 
 „Óhæfa í þagnargildi“; leiðari af Dv.is 2013 
 „Gift lánaði félagi Finns 840 milljónir“; grein af Dv.is 2013 
 „Ólafur gat grætt á Giftarfélaginu“; grein af DV.is 2013
Hollensku Austur-Indíur

Hollensku Austur-Indíur voru hollensk nýlenda sem varð til þegar Hollenska Austur-Indíafélagið var þjóðnýtt af Batavíska lýðveldinu um aldamótin 1800. Árið 1945 varð þessi nýlenda nútímaríkið Indónesía. Nýlendan stækkaði á 19. öld og náði mestu umfangi í upphafi 20. aldar. Nýlendan var sú verðmætasta í Hollenska heimsveldinu vegna útflutnings á kryddi (múskati, negul og kanil) og landbúnaðarafurðum eins og hrísgrjónum, sykri, kaffi, kakó, hrágúmmíi og sagógrjónum. 

Hollensku Austur-Indíur liðu undir lok í Síðari heimsstyrjöld þegar Japan lagði landsvæðið undir sig. Með hernámi Japana var hollensku nýlendustjórninni velt úr sessi. Þegar Japanir gáfust upp 1945 lýstu leiðtogar þjóðernissinna yfir sjálfstæði Indónesíu og þegar Hollendingar sneru aftur og lögðu stærstan hluta landsins aftur undir sig með hervaldi hófst skæruhernaður gegn þeim. Að lokum neyddust Hollendingar til að viðurkenna sjálfstæði Indónesíu og leggja nýlenduna formlega niður árið 1949. 

Hollenskar nýlendur
Saga Indónesíu
Sagó

Sagó er sterkjuríkt mjöl eða litlar perlur (grjón) unnið úr stofni ýmissa pálmatrjáa, einkum sagópálma (Metroxylon sagu). Sagó er undirstöðufæða fólks á Nýju Gíneu og Mólúkkaeyjum.

Hitabeltislandbúnaður
Indónesísk matargerð
Matargerð Papúu-Nýju Gíneu
Úrvalsdeild kvenna í handknattleik

Úrvalsdeild kvenna í handknattleik (Olísdeild kvenna) er efsta deild kvenna í handknattleik á Íslandi og stendur Handknattleikssamband Íslands fyrir mótinu. Ýmist hefur verið keppt í einni eða tveimur deildum, eftir fjölda þátttökuliða. Frá leiktíðinni 1991-92 hefur Íslandsmeistaratitillinn verið útkljáður með úrslitakeppni, en fram að voru sigurvegarar deildarkeppninnar krýndir Íslandsmeistarar.

Félög í deildinni (2017-2018)

Meistarasaga 

Handknattleikur á Íslandi
Handknattleiksmót og -keppnir
The Wild

The Wild er kanadískur/bandarísk teiknimynd frá árinu 2006.

Talsetning 

Bandarískar kvikmyndir
Disney-kvikmyndir
Kvikmyndir frumsýndar 2006
Pat Finn

Patrick „Pat“ Finn (fæddur 31. júlí 1965) er bandarískur gamanleikari og þekktastur fyrir hlutverk sitt sem Santa í Santa Paws 2: The Santa Pups.

Tenglar
 

Finn, Pat
Félagsauður

Félagsauður er verðmæti þeirra félagstengsla sem fólk myndar í ýmsum hópum svo sem í fjölskyldu, vinahópi, starfsfélagahópi, í ýmsum félagasamtökum og hópum sem tengjast nærumhverfi. Meðal fræðimanna sem hafa notað þetta hugtak eru James Samuel Coleman, Pierre Bourdieu og Robert Putnam. Bourdieu hefur fjallað um hvernig félagsauður getur búið til eða magnað mismunum þar sem fólk fær aðgang að góðum stöðum með því að nota félagstengsl.
Skilgreining á félagsauð byggir á tvenns konar hefðum, annars vegar að líta á félagsauð sem menningarlegt fyrirbæri og hins vegar að líta á félagsauð sem félagsgerðar (e. structural) fyrirbæri þar sem félagstengsl og félagsnet veita aðgengi að björgum.

Heimildir 
 Gunnar Helgi Kristinsson, Sjöfn Vilhelmsdóttir, Félagsauður;Skilgreining og mæling, Þjóðarspegillinn 2010

Félagsfræði
Hagfræði
Chris Edgerly

Christopher „Chris“ Edgerly (f. 1969) er bandarískur leikari og uppistandari.

Edgerly, Chris
Edgerly, Chris
Patrick Warburton

Patrick John Warburton (f. 14. nóvember 1964 í Paterson í New Jersey) er bandarískur leikari.

Tenglar 

Warburton, Patrick
Brendan Fraser

Brendan James Fraser (f. 1968) er bandarískur leikari.

Fraser, Brendan
Sandmaðkur

Sandmaðkur (fræðiheiti: Arenicola marina), er stór burstaormur, af fylkingu liðorma.

Þeir lifa mest á leirum og er algeng sjón að sjá þegar fjara er og leiran kemur úr kafi litlar úrganghrúgur eftir þá á víð og dreif um leiruna. Það er vegna þess að þeir lifa oftast í u-laga göngum þar sem þeir neita fæðu sem þeir vinna úr sandi og leðju á yfirborðinu úr öðru gatinu en losa sig við úrgang úr hinni. Sandmaðkurinn er setæta og tekur til sín mikið magn af seti sem fer í gegnum meltingarveg hanns en hann nærist á leifum lífvera í setinu. Hann rekur svo afturendann upp úr leðjunni á um það bil 40 mínútna fresti til að losa sig við úrgang. Þeir sjást því sjaldan þar sem þeir dvelja mest ofan í göngum sínum, nema ef fólk grefur þá upp úr sandinum fyrir forvitnissakir eða til að nota í beitu, en þeir voru mikið notaðir sem slíkir áður fyrr.

Útlit 

Fullvaxta ormar við strendur Evrópu verður upp undir 15 sentimetra langur og 9 millimetrar á breidd. Aftur á móti geta nokkrar tegundir þeirra við strendur Norður-Ameríku verið milli 5 til 20 sentimetra langir. Sandmaðkur er einn stærsti og algengasti burstormurinn við Íslandsstrendur. Líkamar þeirra eru eins liðskiptir líkt og land liðdýra, sem dæmi ánamaðka. Stundum eru þeir grænleitir en oftast rauðgulir. Er þá endi höfuðs þeirra er svarraut og ekki með totum né burstum en svo þykknar búkurinn og verður rauður og alsettur totum og burstum eins og hjá öðrum burstormum en þær eru jafnframt öndunarfæri dýrsinns. Síðan grennist hann og endar í rauðgulum hala.

Æxlun 

Sandmaðkurinn er tvíkynja, það er að segja er með kynfæri beggja kynja. Á haustin senda þeir egg og sæði út í sjóinn en það þarf sæði frá einum maðki til þess að frjóvga egg frá öðrum, það er þeir geta ekki æxlast með sjálfum sér.

Fæða annarra dýra 
Sandmaðkurinn sem og aðrir burstaormar eru algeng fæða fugla sérstaklega þeirra sem eru neflangir eins og Tjaldur sem dæmi. Þeir toga þá oftast í hala maðksins og slíta hann af en honum verður ekki meint af því því hann vex aftur.

Tilvísanir

Heimildir

Tenglar 
 Myndband af krökkum úr Smáraskóla með sandmaðk í Kópavogsleiru
 Nemandi úr Smáraskóla heldur á sandmaðki sem hann fann í Kópavogsleiru.  

Burstaormar
Eyþór Ingi Gunnlaugsson

Eyþór Ingi Gunnlaugsson (f. 1989) er íslenskur söngvari, ættaður frá Dalvík og úr Svarfaðardal. Hann flytur lagið Ég á líf, sem var valið sem framlag Íslands til Söngvakeppni evrópskra sjónvarpsstöðva 2013 í Málmey með lagið "Ég á líf".

Íslenskir söngvarar
Þátttakendur í söngvakeppni evrópskra sjónvarpsstöðva
Úrbanus 2.

Úrbanus páfi annar (f. 1042, d. 29. júlí 1099), fæddur Otho de Lagery (líka til sem: Otto, Odo eða Eudes), ríkti sem páfi frá 12. mars 1088 þangað til hann lést þann 29. júlí 1099. Hann er þekktastur fyrir að hafa verið upphafsmaðurinn að fyrstu krossferðinni (1096-1099).

Páfar
Þorvaldur Bjarni Þorvaldsson

Þorvaldur Bjarni Þorvaldsson (f. 3. mars 1966) er íslenskur gítarleikari og lagahöfundur. Hann var meðlimur í hljómsveitunum Exodus, Pax Vobis, Geiri Sæm og Hunangstunglið, Todmobile og Tweety. Auk þess hefur hann fengist við útsetningar, upptökustjórn og tónlistarstjórn í leikhúsi og kvikmyndum. Hann hefur samið tónlist fyrir nokkra íslenska söngleiki eins og Ávaxtakörfuna 1998, Benedikt búálf  2003 og Hafið bláa 2005. Hann hefur þrisvar verið höfundur að lagi sem hefur keppt fyrir Íslands hönd í Söngvakeppni evrópskra sjónvarpsstöðva, fyrst með „All Out Of Luck“ 1999 og síðan „If I had your love“ 2005 og „Til hamingju Ísland“ 2006. 

Íslensk tónskáld
Íslenskir gítarleikarar
Lloyd Sherr

Lloyd Sherr (fæddur 1959) er bandarískur gamanleikari.

Tenglar
 

Sherr, Lloyd
Toby Huss

Toby Edward Huss (fæddur 1966) er bandarískur gamanleikari.

Tenglar
 

Huss, Toby
Mike Epps

Michael Elliot „Mike“ Epps (fæddur 1970) er bandarískur gamanleikari.

Tenglar 
 

Epps, Mike
Martin Lawrence

Martin Fitzgerald Lawrence (fæddur 1965) er bandarískur gamanleikari.

Tenglar
 

Lawrence, Martin
Joel McHale

Joel Edward McHale (fæddur 1971) er bandarískur gamanleikari.

Tenglar
 

McHale, Joel
Pax Vobis

Pax Vobis var íslensk nýbylgjuhljómsveit sem starfaði frá 1983 til 1986. Hljómsveitin var stofnuð af Ásgeiri Sæmundssyni sem söng og lék á rafmagnsorgel, Þorvaldi Bjarna Þorvaldssyni gítarleikara og Skúla Sverrissyni bassaleikara. Ýmsir trommuleikarar léku með hljómsveitinni meðan hún lifði, fyrst Sigurður Hannesson, síðan Steingrímur Óli Sigurðsson og Þorsteinn Gunnarsson. Hljómsveitin gaf aðeins út eina hljómplötu, Pax Vobis, árið 1984 sem innihélt smellinn „Coming My Way“. Nokkrir meðlimir hljómsveitarinnar komu saman aftur 1987 í hljómsveitinni Geiri Sæm og Hunangstunglið.

Tengill
 Glatkistan: Pax Vobis

Íslenskar hljómsveitir
Jane Krakowski

Jane Krajkowski (fædd 1968) er bandarískur gamanleikari.

Tenglar 
 

Krakowski, Jane
Billy Connolly

William „Billy“ Connolly (fæddur 24. nóvember 1942) er skoskur uppistandari, tónlistarmaður, kynnir og leikari. Hann er líka þekktur undir nafninu „The Big Yin“ (Hinn stóri), sérstaklega á ættjörð sinni.

Tenglar
 

Skoskir leikarar
Crispin Glover

Crispin Hellion Glover (fæddur 1964) er bandarískur kvikmyndaleikari.

Tenglar 
 

Glover, Crispin
Steve Schirripa

Steven Ralph „Steve“ Schirripa (fæddur 1957) er bandarískur leikari.

Tenglar 
 

Schirripa, Steve
Danny Mann

Daniel „Danny“ Mann (fæddur 1951) er bandarískur gamanleikari.

Tenglar 
 

Mann, Danny
Fred Stoller

Frederick „Fred“ Stoller (fæddur 19. mars 1958) er bandarískur gamanleikari.

Tenglar 
 

Stoller, Fred
Olivia Hack

Olivia Hack (fæddur 1983) er bandarískur gamanleikari.

Tenglar
 

Hack, Olivia
Karley Scott Collins

Karley Scott Collins (fædd 1999) er bandarískur gamanleikari.

Tenglar 
 

Collins, Karley Scott
Harrison Fahn

Harrison Fahn (fæddur 1999) er bandarískur gamanleikari.

Tenglar
 

Fahn, Harrison
Dana Snyder

Dana Snyder (fæddur 1973) er bandarískur gamanleikari.

Tenglar
 

Snyder, Dana
Sean Mullen

Sean P. Mullen er bandarískur gamanleikari.

Tenglar
 

Mullen, Sean
William Shatner

William Shatner (f. 22. mars 1931 í Montréal) er kanadískur leikari, tónlistamaður, rithöfundur, og kvikmyndaleikstjóri. 

Hann hlaut fyrst frama í hlutverki James T. Kirk skipstjóra USS Enterprise í vísindaskáldskapar sjónvarpsþáttunum um Star Trek frá árinu 1966 til 1969; Star Trek: The Animated Series frá 1973 til 1974; og í sjö af þeim kvikmyndum um Star Trek sem gerðar voru frá árinu 1979 til 1994.

Frá árinu 2004 til 2008 lék hann lögfræðingin Denny Crane í sjónvarpsþáttunum The Practice og þáttunum Boston Legal sem þróuðust út úr The Practice sem sjálfstæðir þættir. Fyrir leik sinn í þeim þáttum hefur hann hlotið tvenn Emmy-verðlaun ásamt Golden Globe-verðlaunum.

Tenglar 
 

Shatner, William
Star Trek
Matthew W. Taylor

Matthew William Taylor (fæddur 1966) er bandarískur gamanleikari.

Tenglar
 

Taylor, Matthew W.
Matthew J. Munn

Matthew James Munn er bandarískur gamanleikari.

Tenglar
 

Munn, Matthew J.
Melissa Sturm

Melissa Sturm er bandarískur gamanleikari.

Tenglar
 

Sturm, Melissa
Debra Messing

Debra Lynn Messing (fædd 1968) er bandarískur gamanleikari.

Tenglar 
 

Messing, Debra
Jon Favreau

Jonathan Kolia „Jon“ Favreau (fæddur 1966) er bandarískur gamanleikari.

Tenglar 
 

Favreau, Jon
Georgia Engel

Georgia Bright Engel (fædd 28. juli 1948; d. 12. april 2019) var bandarísk gamanleikkona.

Tenglar 
 

Engel, Georgia
Fleetwood Mac

Fleetwood Mac er bresk-bandarísk rokkhljómsveit stofnuð í London árið 1967 af tveimur fyrrum meðlimum John Mayall & the Bluesbreakers, Mick Fleetwood og Peter Green. Annar félagið þeirra úr Bluesbreakers, John McVie, gekk nokkru síðar til liðs við hljómsveitina sem var nefnd eftir honum og Mick. Hljómsveitin átti nokkrum vinsældum að fagna í upphafi þegar breski blúsinn stóð í mestum blóma og náðu í efsta sæti vinsældalista með lagið „Albatross“. Eftir 1975 breytti hljómsveitin um stefnu og fór meira út í popp/rokk með nýjum meðlimum, Christine McVie, Lindsey Buckingham og Stevie Nicks. Platan Rumours sem kom út 1977 landaði fjórum smáskífum á topp 10 listann í Bandaríkjunum og er nú áttunda mest selda hljómplata allra tíma.

Breskar hljómsveitir
Bandarískar hljómsveitir
Apollo 14

Apollo 14 var áttunda mannaða geimferð Apollo-áætlunar Bandarísku geimferðastofnunarinnar og sú þriðja sem lenti á Tunglinu. Áhafnarmeðlimir voru Alan Shepard, Stuart Roosa og Edgar Mitchell. Shepard og Mitchell lentu á Fra Mauro-hásléttunni á Tunglinu 5. febrúar 1971 og dvöldu þar í 33 tíma þar af 9½ tíma í tunglgöngu. Þeir lentu allir þrír í Kyrrahafi 9. febrúar.

Apollo-áætlunin
Tunglferðir
1971
Þórrún

Þórrún er íslenskt kvenmannsnafn.

Íslensk kvenmannsnöfn
Himeji-kastali

Himeji-kastalinn er röð japanskra kastala í Himeji, Hyogo-héraðinu, Japan. Kastalinn er álítinn best varðveitta dæmi um dæmigerða byggingalist japanskra kastala. Hann samanstendur af 83 byggingum með varnarkerfi frá lénstímabilinu.

Himeji-kastalinn er frá 1333 þegar Akamatsu Norimura byggði virki ofaná Himeyma hæðinni. Virkið var eyðilagt og endurbyggt sem Himeyama-kastalinn 1346 og svo endurbyggt sem Himeji-kastalinn tveimur öldum síðar. Kastalinn var svo stækkaður 1581 af Toyotomi Hideyoshi sem bætti við þriggja hæða víggirðan turn. 1600 gaf Tokugawa Ieyasu kastalann til Ikeda Terumasa fyrir hjálp sína í baráttunni við Sekigahara og Ikeda stækkaði kastalann frá 1601 til 1909 í röð kastala. Nokkrum byggingum var bætt við síðar af Honda Tadamasa frá 1617 til 1618. Í yfir 400 ár hefur Himeji-kastalinn verið óskaddaður, þrátt fyrir loftárásir á Himeji hæðina í Seinni heimstyrjöldinni og náttúruhamfarir eins og Hashin jarðskjálftann 1995.

Hann er stærsti og mest heimsótti kastali Japans og hann var skráður 1993 sem einn af fyrstu stöðum Japans á Heimsminjaskrá UNESCO.

Heimildir

Tilvísanir 

Heimsminjar í Japan